भारतीय जनता पार्टी के अलवर लोकसभा सीट से प्रत्याशी डॉ. जसवंत सिंह यादव के पास 3 सीटों पर होने वाले उपचुनावों में दोनों प्रमुख पार्टियों के प्रत्याश्यिों में सबसे अधिक संपत्ति है। नामांकन के समय चुनाव आयोग को दिए ब्यौरे में उनके पास कुल 10 करोड़ की संपत्ति है। उनकी पत्नी डॉ. किरण के पास 5.39 करोड़ रुपए की संपत्ति और 6 लाख रुपए के आभूषण हैं। जबकि डॉ. जसवंत के पास 4.35 करोड़ की संपत्ति और एक फॉरच्यूनर कार है। उनके सामने खड़े कांग्रेस के डॉ. करण सिंह के पास 2.02 करोड़ की संपत्ति है। उनके पास एक फॉरच्यूनर व एक मारुति जैन कार भी है। डॉ. करण पर 13.80 लाख का कर्ज भी है। उनकी पत्नी कांता के पास 2.65 करोड़ की संपत्ति और 40 तोला सोना है।